+-----------------------------------------------------------------------+
| ปัจจัยความเสี่ยง                                                          |
+-----------------------------------------------------------------------+

บริษัทมีความเสี่ยงในด้านต่าง ๆ ดังต่อไปนี้ :

1. ความเสี่ยงด้านการเงิน

1.1) ความเสี่ยงด้านสภาพคล่อง

ความเสี่ยงด้านสภาพคล่องเกิดจากความเป็นไปได้ที่ลูกค้าอาจจะไม่สามารถจ่ายชำระหนี้ให้แก่บริษัทได้ภายในกำหนดเวลาโดยปกติของการค้า
เพื่อจัดการความเสี่ยงนี้บริษัทได้ประเมินความสามารถทางการเงินของลูกค้าเป็นระยะ ๆ

1.2)ความเสี่ยงจากอัตราแลกเปลี่ยน

บริษัทส่งสินค้าไปจำหน่ายในต่างประเทศ
ซึ่งก่อให้เกิดความเสี่ยงด้านการตลาดจากการเปลี่ยนแปลงของอัตรา
แลกเปลี่ยนเงินตราต่างประเทศ ดังนั้น
บริษัทจึงได้ทำสัญญาซื้อขายเงินตราต่างประเทศล่วงหน้าเพื่อป้องกัน
ความเสี่ยงของอัตราแลกเปลี่ยนดังกล่าวเท่าที่มีความจำเป็น ณ วันที่ 31 ธันวาคม 2547
บริษัทมีสัญญาซื้อขายเงินตราต่างประเทศล่วงหน้ากับสถาบันการเงินสองแห่งในจำนวนเงินรวม 1.6
ล้านเหรียญสหรัฐอเมริกาต่อจำนวนเงิน 66.2 ล้านบาท และ 0.3 ล้านเหรียญยูโรต่อจำนวนเงิน
14.6 ล้านบาท

นอกเหนือจากรายการที่ได้ทำการป้องกันความเสี่ยงไว้แล้ว ณ วันที่ 31 ธันวาคม 2547
บริษัทยังมีสินทรัพย์ที่ไม่ได้ป้องกันความเสี่ยงดังนี้

  --------------------------- --------------- -- ------------- -- -------------
                                                 หน่วยล้าน          

                                                 ยูโร              ปอนด์สเตอร์ลิง

                                                                  

  สินทรัพย์ที่เป็นเงินตราต่างประเทศ                      0.02             -
  --------------------------- --------------- -- ------------- -- -------------

1.3) ความเสี่ยงด้านการให้สินเชื่อ

ความเสี่ยงด้านการให้สินเชื่อเกิดจากการที่คู่สัญญาไม่สามารถหรือไม่ประสงค์จะปฏิบัติตามข้อตกลงที่ให้ไว้กับบริษัทบริษัทได้มีนโยบายในการป้องกันความเสี่ยงนี้โดยการวิเคราะห์ฐานะทางการเงินของบริษัทคู่ค้า
การจำกัดการอนุมัติวงเงินสินเชื่อและการให้ลูกค้าจ่ายเงินมัดจำในการซื้อสินค้า

ราคาตามบัญชีของลูกหนี้ที่บันทึกในงบดุลและงบดุลรวมสุทธิจากค่าเผื่อหนี้สงสัยจะสูญเป็นมูลค่าสูงสุดที่เกิดจากความเสี่ยงทางด้านสินเชื่อ

1.4) ความเสี่ยงจากอัตราดอกเบี้ย

ความเสี่ยงจากอัตราดอกเบี้ยเกิดจากการผันผวนอย่างมากของอัตราดอกเบี้ยในท้องตลาดซึ่งจะมีผลกระทบในทางลบต่อการดำเนินงานของบริษัททั้งในปัจจุบันและอนาคต
ผู้บริหารเชื่อว่าบริษัทมีความเสี่ยงในอัตราดอกเบี้ยน้อย
เนื่องจากอัตราดอกเบี้ยเงินเบิกเกินบัญชีและเงินกู้ยืมส่วนใหญ่เป็นอัตราตลาด ดังนั้น
บริษัทจึงไม่ได้ทำสัญญาเพื่อป้องกันความเสี่ยงดังกล่าว

อย่างไรก็ตาม บริษัทได้ดำเนินการในกิจกรรมต่าง ๆ
ที่เกี่ยวข้องกับการบริหารความเสี่ยงโดยผ่านทางคณะกรรมการ หลัก ๆ 4 ชุด นั่นคือ
คณะกรรมการบริษัท คณะกรรมการตรวจสอบ Management Committee และคณะกรรมการ
Strategic อยู่อย่างสม่ำเสมอ

2.  ความเสี่ยงด้านการตลาด : ภาวะการแข่งขันรุนแรงทั้งในและต่างประเทศ

จากสภาวะการแข่งขันระหว่างผู้ผลิตในประเทศ
โดยเฉพาะในตลาดล่างที่มักจะใช้ราคาเป็นกลยุทธ์หลัก
บริษัทได้มีมาตรการรองรับความเสี่ยงดังกล่าว ด้วยการลดต้นทุน จากการเพิ่มประสิทธิภาพการผลิต
พัฒนาผลิตภัณฑ์ ทั้งด้านคุณภาพและการออกแบบ ในปีที่ผ่านมา
บริษัทได้มีการพัฒนาอย่างต่อเนื่องในด้านการสร้างตราสินค้าให้เป็นที่รู้จักอย่างแพร่หลายและเป็นที่จดจำของผู้บริโภค
โดยการลงโฆษณาในนิตยสารชั้นนำในประเทศและร่วมงานแสดงสินค้าทั้งในและต่างประเทศอย่างต่อเนื่องตลอดปี
เพื่อที่จะพัฒนาให้ผู้บริโภคได้เห็นเด่นชัดถึงความแตกต่างของผลิตภัณฑ์ของโอเชียนกลาสกับเครื่องแก้วจากคู่แข่งอื่น
ๆ ทั้งในด้านคุณภาพและความหลากหลายของผลิตภัณฑ์

และจากการที่บริษัทดำเนินการขยายตลาดกระจายออกไปในหลายภูมิภาคของโลก
ทำให้บริษัทเชื่อว่าความเสี่ยงด้านการตลาดและการขายอยู่ในระดับต่ำ

3.  ความเสี่ยงด้านการผลิต : วัตถุดิบที่ใช้ในการผลิต และชิ้นส่วนอุปกรณ์

  วัตถุดิบส่วนใหญ่ที่ใช้ในการผลิตหาได้จากในประเทศ
  ถึงแม้ว่าบริษัทยังต้องนำเข้าชิ้นส่วนอุปกรณ์จาก

ต่างประเทศบางรายการ แต่อย่างไรก็ดี
บริษัทได้มีการพัฒนาอย่างต่อเนื่องในด้านความรู้และทักษะของช่างและวิศวกรทำให้สามารถใช้งานอุปกรณ์และเครื่องจักรได้อย่างเต็มประสิทธิภาพและยืดระยะเวลาการใช้งานไปได้นานขึ้น
นอกจากนี้ อุปกรณ์ที่ต้องนำเข้าก็มี suppliers หลายรายในหลายประเทศ
ทำให้บริษัทมั่นใจว่ามีความเสี่ยงค่อนข้างต่ำในด้านนี้

4.  ความเสี่ยงในด้านการบริหารจัดการ

  จากการที่กลุ่มตระกูลอัสสกุลบริษัทมีการถือครองหุ้นในในบริษัทเป็นจำนวนรวมมากกว่าร้อยละ 50
  จึง

อาจจะควบคุมเสียงข้างมากในการออกเสียงลงมติในที่ประชุมผู้ถือหุ้นได้ อย่างไรก็ตาม
คณะกรรมการบริษัทมีความเป็นอิสระในการบริหารกิจการให้เป็นไปเพื่อประโยชน์สูงสุดในระยะยาวแก่ผู้ลงทุนทุกรายอย่างเท่าเทียมกัน

  อย่างไรก็ตาม บริษัทมีการประเมินและกำกับดูแลความเสี่ยงต่าง ๆ เหล่านี้อยู่อย่างสม่ำเสมอ
  โดยผ่าน

ทางคณะกรรมการต่าง ๆ เช่น คณะกรรมการบริษัท คณะกรรมการตรวจสอบ Management
Committee และคณะกรรมการ Strategic